Deg yixef-a d tasleḍt tasentalant i nexdem i wammud-nneɣ. Asentel amatu-nneɣ d lqarḥ maca yemgarad seg wa ar wayeḍ , acku tisebbiwin mxallafent daymi llan atas n yisental inadayen. Nufa-d win yettwaqarḥen acku yeqqim-d waḥd-s di tudert, wayeḍ tessarɣ-it nndama armi I as-yeqqel lqarḥ d ameqqran, llant tlawin yettwaqarḥen si lḥif d tuǧǧla am wakken llan wid yettwaqarḥen seg wuzzu n tayri d wid teqraḥ daɣen lmutt n yimawlan-nsen, llan wid icedhan imawlan-nsen d yixxamen-nsen llan wiyaḍ yettwaqarḥen si lɣerba, wid yenttaren seg waṭṭan ur -d-ufin dwa, nuder-d diɣen ula d lqarḥ id-yellan ilmend n tmest yeččan tamurt n leqbayel maken terɣa d lqarḥ I d-ǧǧan wid yemmuten rɣan.